Diit 6
Pal kɛ gua̱th rikä
(Dit Dee-bid)
1
/Cu ɣä luek kä gaki
lö Kuoth Nhial,
kä /cu ɣä ruac kä ŋɛ̈ɛ̈nyi.
2
A lɔcdu kɔ̱c kɛ ɣä lö Kuoth Nhial,
kɛ ɣöö bɛc puɔ̱nydä,
moc ɣä buɔ̱m kɛ ɣöö ɣän cä cuuc.
3
Kä tieeydä kɛɛliw cɛ cuuc,
bɛ kulɛ amäni nɛy lö Kuoth Nhial
bi ɣä luäk ɔ?
4
Bër luäk ɣä lö Kuoth Nhial,
kɛ kui̱ nho̱kädu min thil pek
bër kän ɣä.
5
Kɛ ɣöö /ca ji̱ dëë tim jɔɔkni,
kä ɛŋa dëë ji̱ liak rɛy kɔ̱kä mɔ?
6
Ɣän cä cuuc kɛ wiee,
ni ciaŋ kɛ wäär la thiäŋ dhaŋdä
kɛ mer,
la lua̱a̱ny kölkä kɛ mer wi̱i̱kädä.
7
Ci nyinkä tith ɛ cuät kɛ wiee,
ɛ /cä lɛ nën kɛ kui̱ ji̱ tɛ̈rä.
8
Wuɔcɛ rɔ̱ gekädä yɛn la̱a̱t
jiäkni diaal,
kɛ ɣöö ci Kuoth Nhial wieedä liŋ.
9
Kuoth Nhial cɛ thiecdä liŋ
kä cɛ palä nhɔk.
10
Ji̱ tɛ̈rä diaal bikɛ pöc
kä bikɛ ga̱a̱c,
kä kɛ gua̱th mi tɔt bikɛ loc jɔk
kɛ pöc mi di̱i̱t.
